
Еуразиялық экономикалық одақ шеңберінде 
интеграциялық процестерді одан әрі дамыту туралы декларацияны 
іске асыру жөніндегі шаралар туралы

1. Еуразиялық экономикалық комиссия Еуразиялық экономикалық одаққа мүше мемлекеттердің үкіметтерімен бірлесе отырып Еуразиялық экономикалық интеграцияның дамытудың 2025 жылға дейінгі стратегиялық бағыттарын айқындайтын және Еуразиялық экономикалық одақ шеңберінде интеграциялық процестерді одан әрі дамыту туралы декларацияны іске асырудың нақты механизмдері мен іс-шараларын  ашып көрсететін құжаттың жобасын әзірлесін және көрсетілген жобаны 2019 жылдың аяғына дейін Жоғары Еуразиялық экономикалық кеңестің қарауына ұсынсын.
2. Осы Өкім қабылданған күнінен бастап күшіне енеді.


Жоғары Еуразиялық экономикалық кеңес мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз
Республикасынан
	Ресей
Федерациясынан

	
	
	

	
	

















Еуразиялық экономикалық одақ шеңберінде интеграциялық процестерді одан әрі дамыту туралы
ДЕКЛАРАЦИЯ


Еуразиялық экономикалық одаққа (ЕАЭО) мүше мемлекеттердің атынан 
Еуразиялық интеграция идеясының 25 жылдығы және 2014 жылғы 29 мамырдағы ЕАЭО туралы шарттың 5 жылдығы қарсаңында,
2014 жылғы 29 мамырдағы ЕАЭО туралы шартта бекітілген мақсаттар мен қағидаттарға адалдықты растай отырып, 
қысқа мерзім ішінде әлемдік экономиканың толық құқықты субъектісі позициясын иеленген ЕАЭО табысты дамуын атап көрсете отырып, 
ЕАЭО құру сапалы жаңа бастамаларда мүше мемлекеттердің экономикалық ынтымақтастығын дамытуға қосымша қарқын бергенін, біздің елдеріміз үшін әлемдік қаржылық-экономикалық дағдарыс салдарларын азайтуға мүмкіндік бергенін және олардың сыртқы нарықтарға қолжетімділігі талаптарын жақсартуға жәрдемдескенін белгілей отырып, 
ЕАЭО туралы шартта белгіленген салаларда уағдаластықтарды толығымен іске асыру, жұмыс істеуін оданәрі жетілдіру және ЕАЭО интеграциялық әлеуетін ашып көрсету интеграцияны дамыту, экономикалық ынтымақтастық салаларын кеңейту және ЕАЭО институттарын жетілдіру  бойынша өршіл шешімдер қабылдауды талап ететін мойындай отырып,
бүгінгі таңда ЕАЭО жаңа жаһандық ғылыми-технологиялық, әлеуметтік-экономикалық және геоэкономикалық сын-қатерлер аясында дамып келе жатқанын атап көрсете отырып,  
ЕАЭО табысты жұмыс істеуінің негізгі құрамдас бөліктерінің бірі ретінде сыртқы әріптестермен экономикалық қарым-қатынастардың жан-жақты дамуын қарастыра отырып,
әрбір адамның әлеуетін жүзеге асыруды, біздің елдердің азаматтарын кәсіби, әлеуметтік-мәдени және басқа да экономикалық даму аспектілерімен қамтамасыз етуді және болашақ ұрпақтар үшін озық, инновациялық және жоғары технологиялық талаптарды қалыптастыруды ұйғаратын инклюзивті дамуға айрықша маңыздылық бере отырып, 
ЕАЭО шеңберінде ынтымақтастықты дамыту әрбір мүше мемлекеттің ұлттық мүддесіне жауап беретініне және біздің ортақ мақсатымызға қол жеткізуге – ЕАЭО-ны көркейген, экономикалық орнықты, әлеуметтік бағдарлы интеграциялық бірлестік, халықаралық аренада беделді және бәсекеге қабілетті етуге жәрдемдесетініне сенім білдіре отырып,

мынадай негізгі бағыттарды негізге ала отырып, біз ЕАЭО шеңберінде интеграциялық процестерді одан әрі дамыту туралы мәлімдеме жасаймыз:

1. Мыналар:
ЕАЭО ішкі нарығында тауарлардың, қызметтер көрсетудің, капиталдың және жұмыс күшінің еркін қозғалуы үшін тосқауылдарды толық жою және алып қоюлар мен шектеулерді барынша қысқарту; 
ең үздік халықаралық және ұлттық практикаларды ескере отырып нарықтық институттарды, әкімшілік рәсімдерді жетілдіру, іскерлік және инвестициялық климатты жақсарту;
кәсіпкерлікті дамыту үшін қолайлы бәсекелестік ортаны қалыптастыру, шағын және орта бизнестің әлеуетін ашып көрсету;
сапаның кепілдігін қамтамасыз ету қажеттілігі салдарынан тауарлар нарығының тиімді жұмыс істеуін, тауарлар айналымының қауіпсіздігін, хабардар болуды және тұтынушылар құқықтарын тиісінше қорғауды арттыру;
ұсынылатын қызмет көрсетулердің сапасын арттыру жағдайында секторлардың үлкен көлемінде қызметтер көрсетудің бірыңғай нарығын қалыптастыру және тұтынушылардың құқықтарын тиісінше қорғаудың кепілдігін қамтамасыз ету;
ЕАЭО ортақ қаржылық нарығын қалыптастыру;
ЕАЭО мүше мемлекеттердің өнеркәсіптік, ауыл шаруашылығы және көлік саясатын дамытуға арналған элементтердің бірі ретінде жалпы энергетикалық нарықтарды жедел қалыптастыру,
өндірістік кооперацияның тиімді жүйесін, соның ішінде «бизнестен бизнеске» қағидаты бойынша деңгейлес еларалық байланысты құру;
өндірісті оқшаулауды ынталандыру және ЕАЭО мүше мемлекеттері арасында кооперациялық байланыстарды дамыту үшін қосылған құнның өңірлік өндірістік тізбектілігін құратын жобаларды көтермелеу;
ауыл шаруашылығы өнімі өндірісін арттыру және азық-түлік қауіпсіздігін қамтамасыз ету мақсатында агроөнеркәсіптік салада интеграциялық процестерді дамыту;
Еуразиялық кеңістікте маңызды инфрақұрылымдық жобаларды бірлесе іске асыру, көлік дәліздерін, соның ішінде трансқұрлықтық және мемлекетаралық дәліздерді құру, ЕАЭО транзиттік және логистикалық әлеуетін іске асыру мақсатында жолаушылар және жүк тасымалдарын арттыру;
қабылданған уағдаластықтың орындалуына кепілдік беретін барынша әрекет ететін ЕАЭО институттық жүйесін қамтамасыз ету және оның тиімділігін арттыру;
бизнес-қоғамдастықпен өзара іс-қимыл құралдарын жетілдіру арқылы ЕАЭО бірыңғай нарығының ең жоғары тиімділігін қамтамасыз ету және бизнес пен тұтынушылар үшін оның мүмкіндіктерін іске асыру.

2. Мыналар:
өнімділгі жоғары, соның ішінде экономиканың экспорттық-бағдарлық секторларын құру және дамыту, ең алдымен өнеркәсіпте және ауыл шаруашылығында инновациялық және цифрлық технологияларды жылдам ендіру;
кедендік реттеуде және мемлекеттік әкімшілендіру экономикалық қызметінің басқа да салаларында ЕАЭО тиімді жұмыс істеуін қамтамасыз ететін цифрлық технологиялардың қолданылуын кеңейту; 
ғылыми-технологиялық дамудың бірлескен жобаларын және іс-шараларын пысықтауды қоса алғанда, соның ішінде жасыл технологиялар, энергия үнемдеу, энергия тиімділігі, энергияның қайта қалпына келтірілетін көздері, биоинженерия және нанотехнология салаларында жаңа технологиялар мен инновацияларды құру және пайдалану бойынша күш-жігерді біріктіру, қоршаған ортаны қорғау саласында үздік қолжетімді технологияларды қолдану; 
бірлескен ғылыми-зерттеу жұмыстарын жүргізуді ынталандыру үшін мүше мемлекеттердің күш-жігерін біріктіру;
тәсілдемелердің үндестігі және технологиялардың үйлесімділігі негізінде жалпы цифрлық бизнес-кеңістікті құру, соның ішінде сенімділіктің трансшекаралық кеңістігін, цифрлық процестер мен сервистердің заңды маңыздылығын өзара тануды дамыту; 
цифрлық инфрақұрылымдар мен экожүйелерді қалыптастыру үшін мүше мемлекеттердің озық IT-парктерінің әлеуетін пайдалану;
трансшекаралық электрондық сауданы жүргізу қағидаларына қатысты үйлестірілген саясатты жүргізу, бизнесті цифрлық форматта жүргізуді ынталандыру, зияткерлік меншік құқықтарын және цифрлық нарық тұтынушыларының құқықтарын қорғау, ЕАЭО цифрлық күн тәртібін іске асыруды жылдамдату; 
ЕАЭО мүше мемлекеттерінің Еуразиялық интеграцияның символдары болуға қабілетті бірлескен кең көлемді жоғары технологиялық жобаларын іске асыруы;
ЕАЭО мүше мемлекеттердің интеграциялық құрамдас (кооперациялық) жобаларды іске асыруы, соның ішінде ауыл шаруашылығы өндірісі және машина жасау, автомобиль құрастыру, білдек жасау, авиақұрылыс және ғарыш қызметі, жеңіл өнеркәсіп, химиялық өнеркәсіп, сүрек өңдеу және ағаш бұйымдар өндірісі, энергетикалық машина жасау және электротехника өнеркәсібі, электромобильдер және зарядтық инфрақұрылым, теміржол көлігіне арналған өнеркәсіптік өнім, қара және түсті металлургия, құрылыс материалдары өндірісі, зергерлік өнеркәсіп, фармацевтикалық өнеркәсіп секілді салаларда, ядролық және радиациялық технологиялар саласында;
операторлар арасындағы шарттар негізінде, сондай-ақ желілердің техникалық мүмкіндіктерін ескере отырып, транзиттікті қоса алғанда интернет-трафиктің кедергісіз өтуін қамтамасыз ету;
бірлескен кооперациялық жобаларды басқарудың тиімді жүйесін және қаржыландыруды жолға қою, соның ішінде Еуразиялық даму банкінің, Еуразиялық тұрақтандыру және даму қорының және ЕАЭО-да қызметін жүзеге асыратын өзге де даму институттарының, сондай-ақ «Астана» халықаралық қаржы орталығының әлеуетін пайдалану арқылы; 
ЕАЭО мүше мемлекеттерінің экономикалық дамуына мақсатты жәрдемдесудің икемді механизмдерін әзірлеу; 
ұлттық төлем жүйелерінің өзара іс-қимылы үшін жағдайлар жасау және өзара саудада есептесуде ұлттық валюталарды пайдалануды кеңейту арқылы «аумақтық инновацияны» қалыптастыру және ғылыми-техникалық серпіндерді ынталандыру.

3. Мыналар:
ЕАЭО мүше мемлекеттер шеңберінде азаматтарға тек еркін жұмыс істеуге ғана емес, сонымен бірге білім алуға, саяхаттауға мүмкіндік ұсыну; 
ЕАЭО мүше мемлекеттердің өңіраралық сауда-экономикалық ынтымақтастығын жандандыру және дамыту; 
бағаның тұрақтылығын қолдау, жұмысқа орналастыруға арттыру, әлеуметтік кепілдіктер ұсыну, сондай-ақ ЕАЭО орнықты және теңгерімді экономикалық өсуінің негізгі факторы ретінде адам әлеуетін дамыту;
ЕАЭО мүше мемлекеттерінің азаматтары үшін осы салалардағы қазіргі заманғы жетістіктердің қолжетімділігін қамтамасыз ету мақсатында қызмет көрсетулер саудасын, денсаулық сақтауды, туризмді, спортты ырықтандырудың келісілген қағидаттарын ескере отырып, білім және ғылым саласындағы экономикалық ынтымақтастықты кеңейту;
ЕАЭО жұмыс істеуі процесіне мүше мемлекеттердің азаматтарын, қоғамдық бірлестіктері мен бизнес-қауымдастықтарын кеңінен тарту және олардың Еуразиялық интеграцияның одан әрі даму бағыттарын анықтауға қатысуы;
тұрғындардың бұқаралық ақпарат құралдары арқылы ЕАЭО қызметі туралы ақпаратқа неғұрлым кең қолжетімділігін қамтамасыз ету арқылы адамдарға интеграцияның әлеуетін ашып көрсету, олардың әл-ауқаты мен өмір сүру сапасын арттыру.

4. Мыналар:
ТМД елдерімен, сондай-ақ басқа мүше мемлекеттермен жан-жақты диалог пен көп форматты ынтымақтастықты дамыту, ЕАЭО жанындағы бақылаушы мемлекет институтының әлеуетін пайдалануды қоса алғанда, өзара экономикалық мүдде ұсынатындармен өзара іс-қимыл;
ШЫҰ, АСЕАН, Еуропалық одақпен, МЕРКОСУР, ДСҰ, ЭЫДҰ, басқа да өңірлік интеграциялық бірлестіктермен және халықаралық ұйымдармен ынтымақтастықты жаңғырту, бұл соның ішінде ЕАЭО-ның халықаралық кеңінен танылуын қамтамасыз етуге, ЕАЭО-ны әлемдік экономикалық қарым-қатынастар архитектурасына орнықтыру міндетін кешенді шешуге, экспорттың географиясы мен көлемін кеңейтуге, сондай-ақ шетелдік инвестициялар мен технологияларды тартуға мүмкіндік береді;
халықаралық құрылымдарда танылуды кеңейту, соның ішінде БҰҰ және оның мамандандырылған құрылымдарымен өзара іс-қимыл, сондай-ақ озық жаһандық бастамаларды іске асыруға қатысу;
[bookmark: _GoBack]қатысушылар арасындағы сауда қарым-қатынастарын ырықтандыруды қоса алғанда, Еуразиялық кеңістікте интеграциялық процестерді ұштастыру мәселелері бойынша үйлестірілген жұмысты жүргізу, көлік-логистикалық инфрақұрылымды бірлесіп дамыту және Үлкен Еуразиялық кеңістік идеясы шеңберінде экономикалық өзара іс-қимылдың баса да мәселелері арқылы ЕАЭО-ны сыртқы әріпптестермен өзара тиімді және тең құқықты ынтымақтастық үшін ашық, қазіргі әлемді дамытудың неғұрлым маңызды орталықтарының бірі ретінде қалыптастыру және өзара іс-қимылдың жаңа форматтарын жолға қою.


Біз жоғары технологиялық және инновациялық Еуразиялық кеңістікті қалыптастыру, мүше мемлекеттердің экономикасының цифрлық трансформациясы, іскерлік белсенділікті ынталандыру және біздің азаматтарымыздың өмірінде позитивті өзгерістерді қамтамасыз ету үшін мүше мемлекеттердің ЕАЭО құқықтарын сөзсіз орындауын қамтамасыз ете отырып, ЕАЭО мақсаты мен міндеттерін іске асыруға тұтастай жәрдемдесетін боламыз.

ЕАЭО мақсатына қол жеткізу үшін Еуразиялық экономикалық интеграцияны дамытудың 2025 жылға дейінгі стратегиялық бағыттарын айқындайтын және осы Декларацияцияны іске асыру бойынша нақты механизмдер мен іс-шараларды ашып көрсететін құжат қабылданатын болады. 


Санкт-Петербург,   2018 жылғы 6 желтоқсан

